pythainlp/thai_wikipedia_clean_20230101 huggingface dataset:
ในการเลือกตั้งเมื่อเดือนเมษายน ค.ศ. 1795 ผู้สมัครรับเลือกตั้งที่นิยมราชวงศ์ได้ตำแหน่งถึง 87 ตำแหน่ง ทำให้เกิดการเปลี่ยนแปลงเสียงข้างมากในองค์กรนิติบัญญัติ ซึ่งประกอบด้วยสภาห้าร้อย  กับสภาผู้อาวุโส  จากฝ่ายนิยมสาธารณรัฐไปเป็นฝ่ายนิยมราชวงศ์ หลังจากนั้นไม่นาน เสียงข้างมากกลุ่มใหม่นี้ก็ยกเลิกกฎหมายหลายฉบับที่เป็นปฏิปักษ์ต่อนักบวชผู้ไม่กระทำสัตย์ปฏิญาณตามธรรมนูญทางแพ่งสำหรับคณะสงฆ์  และที่เป็นปฏิปักษ์ต่อกลุ่มเอมีเกร  ทั้งยังเรียกร้องให้ปลดรัฐมนตรี 4 คนในรัฐบาลฌากอแบ็ง
ภายใต้สภาวะที่ฝ่ายนิยมราชวงศ์มีเสียงข้างมากเช่นนี้ ฟร็องซัว-มารี มาร์กีแห่งบาร์เตเลมี  ซึ่งเป็นที่รับรู้กันว่า นิยมกษัตริย์ ก็ได้รับเลือกจากองค์กรนิติบัญญัติให้เข้าเป็นสมาชิกคณะดีแร็กตัวร์แทนที่เอเตียน-ฟร็องซัว เลอตูร์เนอร์  ที่พ้นจากตำแหน่ง นอกจากนี้ ฟร็องซัว บาร์เบ-มาร์บัว  ก็ได้รับเลือกเป็นประธานสภาผู้อาวุโส และฌ็อง-ชาร์ล ปีเชอกรูว์  ซึ่งมีความเห็นกันอย่างกว้างขวางว่า เป็นผู้เห็นใจในระบอบกษัตริย์และการรื้อฟื้นระบอบกษัตริย์ ก็ได้รับเลือกเป็นประธานสภาห้าร้อย
การยึดอำนาจ.
หลังจากที่นายพล นาปอเลอง บอนาปาร์ต  ส่งเอกสารเกี่ยวกับแผนการกบฏของปีเชอกรูว์ให้แก่คณะดีแร็กตัวร์ คณะดีแร็กตัวร์จึงเห็นว่า องค์กรนิติบัญญัติทั้งหมดกำลังวางแผนล้มล้างสาธารณรัฐ จึงเคลื่อนไหวอย่างรวดเร็ว โดยในเช้าตรู่วันที่ 4 กันยายน ค.ศ. 1797 มีการประกาศกฎอัยการศึกทั่วปารีส และมีการออกกฤษฎีกาว่า ผู้ใดสนับสนุนการนิยมกษัตริย์ หรือการรื้อฟื้นรัฐธรรมนูญ ฉบับ ค.ศ. 1793 ต้องถูกยิงทิ้งทันทีโดยไม่ต้องไต่สวนก่อน และเพื่อสนับสนุนการยึดอำนาจของคณะดีแร็กตัวร์ในครั้งนี้ นายพล ลาซาร์ อ็อช  ผู้บัญชาการกองทหารบกแห่งซ็องบร์และเมิซ  นำกำลังเข้ามาในปารีส และบอนาปาร์ตก็ส่งทหารในสังกัดของชาร์ล-ปีแยร์ โอเฌอโร  เข้ามาเช่นกัน จากนั้น มีการจับกุมฝ่ายนิยมราชวงศ์ เช่น ปีเชอกรูว์, มาร์กีแห่งบาร์เตเลมี และดอมีนิก-แว็งซ็อง ราแมล-นอกาแร  ส่วนลาซาร์ การ์โน  หนีรอดไปได้แต่ถูกจับในภายหลัง มีการเนรเทศผู้ถูกจับกุม 65 คน ซึ่งรวมปีเชอกรูว์, มาร์กีแห่งบาร์เตเลมี และการ์โน ไปยังกาแยน  อนึ่ง นักบวชราว 1,320 รูปก็ถูกเนรเทศด้วยข้อหาว่า "สมรู้ร่วมคิดกันต่อต้านสาธารณรัฐ" นอกจากนี้ มีประกาศยกเลิกผลการเลือกตั้งในจังหวัดทั้ง 49 แห่งของฝรั่งเศส ส่วนตำแหน่งประธานสภาทั้ง 2 ขององค์กรนิติบัญญัตินั้น มีการตั้งฟีลิป อ็องตวน กงต์แมร์แล็ง  กับนีกอลา-หลุยส์ ฟร็องซัว เดอ เนอชาโต  เข้าแทน
เหตุการณ์ภายหลัง.
หลังจากนั้น 2 ปี มีรัฐประหาร 30 แพรรียาล ปี 7  ตรงกับวันที่ 18 มิถุนายน ค.ศ. 1799 และประกาศใช้รัฐธรรมนูญ ปี 7  ในวันที่ 24 ธันวาคม ปีเดียวกัน เป็นอันยุติยุคสมัยแห่งการปฏิวัติฝรั่งเศส และเป็นผลให้นายพล นาปอเลอง บอนาปาร์ต ได้เข้าสู่อำนาจ
Coup of 18 Fructidor
ทางพิเศษสายศรีรัช-วงแหวนรอบนอกกรุงเทพมหานคร
จิบิเวิร์ส
จิบิเวิร์ส  เป็นการ์ตูนทีวีแอนิเมชันของสหรัฐ สร้างโดย จีโน กัซซาร์โด ผลิตโดยดิสนีย์ เทเลวิชัน แอนิเมชัน ฉายทางดิสนีย์แชนแนลครั้งแรกเมื่อวันที่ 30 กรกฎาคม 2565
กองเรือเหนือ
กองเรือเหนือ (; (, "Severnyy flot") เป็นกองเรือของกองทัพเรือรัสเซียในแถบอาร์กติก
ตามที่กระทรวงกลาโหมรัสเซียระบุว่า "กองเรือเหนือมีประวัติย้อนหลังไปถึงกองเรือที่สร้างขึ้นในปี ค.ศ. 1733 เพื่อปกป้องดินแดนของจักรวรรดิรัสเซีย เส้นทางการค้าทางทะเล และการประมงในทะเลขาวใกล้ชายฝั่งคาบสมุทรโคลา คำสั่งของผู้บัญชาการทหารสูงสุดแห่งกองทัพเรือรัสเซียเมื่อวันที่ 25 พฤษภาคม ค.ศ. 2014 กำหนดให้ปี ค.ศ. 1733 เป็นปีแห่งการก่อตั้งกองเรือเหนือ และวันที่ 1 มิถุนายนเป็นวันหยุดประจำปี"
ในยุคใหม่ กองเรือมหาสมุทรอาร์กติกของอดีตกองทัพเรือจักรวรรดิได้พัฒนามาเป็นกองเรือเต็มของกองทัพเรือโซเวียตในปี ค.ศ. 1933 ในฐานะกองเรือเหนือ หลังจากได้รับรางวัล เครื่องอิสริยาภรณ์ธงแดง ในปี ค.ศ. 1965 ก็เป็นที่รู้จักอย่างเป็นทางการในชื่อ กองเรือเหนือธงแดง ระหว่างยุคโซเวียต กองเรือเหนือมีเรือดำน้ำมากกว่า 200 ลำ ตั้งแต่ชั้นขีปนาวุธดีเซล-ไฟฟ้า ไปจนถึงขีปนาวุธนิวเคลียร์แบบใช้พลังงานนิวเคลียร์
เมื่อวันที่ 1 ธันวาคม พ.ศ. 2557 กองเรือได้กลายเป็นองค์ประกอบหลักของกองบัญชาการยุทธศาสตร์ร่วมกองเรือเหนือที่จัดตั้งขึ้นใหม่ ซึ่งรวมถึงกองทัพรัสเซียทั้งหมดที่อยู่ในแคว้นมูร์มันสค์และแคว้นอาร์ฮันเกลสค์ และบนเกาะนอกชายฝั่งของรัสเซียตามแนวชายฝั่งอาร์กติก มีสถานะเท่าเทียมกันกับมณฑลทหารของรัสเซีย กองเรือเหนือได้รับมอบหมายให้รับผิดชอบการปฏิบัติการและการป้องกันภัยในทะเลอาร์กติกตามแนวชายฝั่งทางเหนือของรัสเซีย รวมถึงทะเลแบเร็นตส์และทะเลคารา รวมถึงเส้นทางการเดินเรือทางตะวันตกเฉียงเหนือของรัสเซีย รวมถึงทะเลนอร์เวย์และมหาสมุทรแอตแลนติก
กองบัญชาการและฐานทัพหลักของกองเรอืเหนือตั้งอยู่ที่ เซเวอโรมอร์สค์, แคว้นมูร์มันสค์ โดยมีฐานทัพรองอยู่ที่อื่นในบริเวณอ่าวโคลาที่ใหญ่กว่า ผู้บัญชาการคนปัจจุบันคือ พลเรือเอก อเล็กซานเดอร์ มอยเซเยฟ ซึ่งดำรงตำแหน่งตั้งแต่เดือนพฤษภาคม ค.ศ. 2019 ในเดือนมิถุนายน ค.ศ. 2020 ประธานาธิบดีรัสเซีย วลาดีมีร์ ปูติน ลงนามในคำสั่งบริหารที่ทำให้กองเรือเหนือเป็นหน่วยงานบริหารทหารอิสระโดยมีผลตั้งแต่วันที่ 1 มกราคม ค.ศ. 2021
กองเรือแปซิฟิก (รัสเซีย)
กองเรือแปซิฟิก (; (, translit: "Tikhookeanskiy flot") เป็นกองเรือของกองทัพเรือรัสเซียในมหาสมุทรแปซิฟิก
กองเรือนี้ก่อตั้งขึ้นในปี ค.ศ. 1731 โดยเป็นส่วนหนึ่งของกองทัพเรือจักรวรรดิรัสเซีย เป็นที่รู้จักในชื่อกองเรือทหารโอค็อตสค์ (ค.ศ. 1731–ค.ศ. 1856) และกองเรือทหารไซบีเรีย (ค.ศ. 1856–ค.ศ. 1918) ซึ่งจัดตั้งขึ้นเพื่อปกป้องผลประโยชน์ของรัสเซียในภูมิภาครัสเซียตะวันออกไกลตามแนวชายฝั่งแปซิฟิก ในปี ค.ศ. 1918 กองทัพเรือได้รับมรดกจากสหพันธ์สาธารณรัฐสังคมนิยมโซเวียตรัสเซีย จากนั้นสหภาพโซเวียตในปี ค.ศ. 1922 โดยเป็นส่วนหนึ่งของกองทัพเรือโซเวียต โดยได้รับการปฏิรูปหลายครั้งก่อนที่จะถูกยกเลิกในปี ค.ศ. 1926 ต่อมาในปี ค.ศ. 1932 ได้ก่อตั้งใหม่เป็นกองเรือแปซิฟิก และเป็นที่รู้จักในชื่อ กองเรือแปซิฟิกธงแดง (Краснознамённый Тихоокеанский флот) หลังสงครามโลกครั้งที่สองเนื่องจากได้รับเครื่องอิสริยาภรณ์ธงแดง ในยุคโซเวียต กองเรือยังรับผิดชอบการปฏิบัติการของกองทัพเรือโซเวียตในมหาสมุทรอินเดียและทะเลอาหรับ หลังจากการล่มสลายของสหภาพโซเวียตในปี ค.ศ. 1991 กองเรือแปซิฟิกธงแดงได้รับการสืบทอดมาสู่สหพันธรัฐรัสเซียซึ่งเป็นส่วนหนึ่งของกองทัพเรือรัสเซียและชื่อปัจจุบันก็ถูกนำมาใช้
กองบัญชาการของกองเรือแปซิฟิกตั้งอยู่ที่ โฟกิโน ซึ่งเดิมคือ วลาดีวอสตอค พร้อมสิ่งอำนวยความสะดวกมากมายภายในอ่าวปีเตอร์มหาราชในดินแดนปรีมอร์เย และ ปิตราปัฟลัฟสค์-คัมชัตสกี และ วิลูชินสค์ในอ่าวอวาชาบนคาบสมุทรคัมชัตคาในดินแดนคัมชัตคา หลังจากการประชุมสุดยอดเอเปครัสเซีย 2012 มีการประกาศว่าฐานทัพเรือหลักของกองเรือแปซิฟิกในรัสเซียตะวันออกไกลจะถูกย้ายไปยังเมืองโฟกิโน ดินแดนปรีมอร์เย ผู้บัญชาการคนปัจจุบันคือ พลเรือเอก เซอร์เกย์ อวาเกียนต์ ซึ่งดำรงตำแหน่งตั้งแต่เดือนพฤษภาคม พ.ศ. 2555
Northern Fleet
Pacific Fleet (Russia)
กองเรือแคสเปียน
กองเรือแคสเปียน (;  เป็นกองเรือรบ[ของกองทัพเรือรัสเซียในทะเลแคสเปียน
กองเรือแคสเปียนก่อตั้งขึ้นในเดือนพฤศจิกายน ค.ศ. 1722 โดยคำสั่งของซาร์ปีเตอร์มหาราช นับเป็นส่วนหนึ่งของกองทัพเรือจักรวรรดิรัสเซีย กองเรือแคปเปียนเป็นกองเรือรบทะเลสีน้ำตาลที่เก่าแก่ที่สุดในกองทัพเรือรัสเซีย ในปี พ.ศ. 2461 กองทัพเรือได้รับมรดกจากสหพันธ์สาธารณรัฐสังคมนิยมโซเวียตรัสเซีย จากนั้นเป็นสหภาพโซเวียตในปี พ.ศ. 2465 ซึ่งเป็นส่วนหนึ่งของกองทัพเรือโซเวียตและได้รับรางวั เครื่องอิสริยาภรณ์ธงแดง ในปี พ.ศ. 2488 หลังจากการล่มสลายของสหภาพโซเวียตในปี พ.ศ. 2534 กองเรือแคสเปียนและเรือส่วนใหญ่ตกเป็นมรดกของสหพันธรัฐรัสเซีย
กองบัญชาการกองเรือแคสเปียนตั้งอยู่ในอัสตราฮัน แต่เดิมอยู่ในบากู (ปัจจุบันอยู่ในประเทศอาเซอร์ไบจาน) ตั้งแต่ปี พ.ศ. 2410 ถึง พ.ศ. 2534 โดยมีสิ่งอำนวยความสะดวกเพิ่มเติมในมาฮัชคาลา (กองบัญชาการจะย้ายไปที่นั่น) และคาสปิสค์ ผู้บัญชาการคนปัจจุบันคือพลเรือตรี อเล็กซานเดอร์ เปชคอฟ
กองเรือปฏิบัติการที่ 5
กองเรือที่ 5 (; รัสเซีย: пятая эскадра, translit. "pyataya eskadra", หรือที่รู้จักอย่างเป็นทางการว่า หน่วยปฏิบัติการของกองทัพเรือรัสเซียในทะเลเมดิเตอร์เรเนียน) เป็นกองเรือรบของกองทัพเรือรัสเซียที่รับผิดชอบในการแสดงอำนาจของประเทศรัสเซียในตะวันออกกลางผ่านทะเลเมดิเตอร์เรเนียน
กองเรือถูกจัดตั้งขึ้นครั้งแรกโดยกองทัพเรือโซเวียตในปี ค.ศ. 1963–1964 ระหว่างสงครามเย็นกับสหรัฐ องค์การสนธิสัญญาป้องกันแอตแลนติกเหนือ (NATO) โดยทั่วไปจะเรียกว่า กองเรือเมดิเตอร์เรเนียน ของสหภาพโซเวียต (รัสเซีย: Средиземноморский флот) เนื่องจากเป็นศัตรูหลักของกองเรือที่ 6ของกองทัพเรือสหรัฐ
กองเรือที่ 5 ติดอยู่กับกองทัพเรือรัสเซียหลังจากการล่มสลายของสหภาพโซเวียต กองเรือที่ 5 ถูกปิดใช้งานท่ามกลางการลดขนาดของกองทัพรัสเซียเมื่อวันที่ 31 ธันวาคม ค.ศ. 1992 การรับรู้ถึงภัยคุกคามจากเกราะป้องกันขีปนาวุธของอเมริกาที่วางแผนไว้ในโปแลนด์ในปี ค.ศ. 2009–10 และการแทรกแซงของเนโตในซีเรียในปี ค.ศ. 2014 รัสเซียได้เปิดใช้งานฝูงบินที่ 5 ในปี ค.ศ. 2013 เพื่อสนับสนุนรัฐบาลของประธานาธิบดีบัชชาร อัลอะซัดในซีเรีย
ตั้งแต่ปี ค.ศ. 2013 กระทรวงกลาโหมของรัสเซียระบุอย่างเป็นทางการว่ากองเรือนี้เป็น หน่วยปฏิบัติการของกองทัพเรือรัสเซียในทะเลเมดิเตอร์เรเนียน
ประเทศอินเดียในเอเชียนเกมส์ 2022
ประเทศอินเดียในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
นักมวยหญิง 5 คน ได้โควต้าสำหรับเอเชียนเกมส์ 2022 ที่กำลังจะมาถึง
Indonesian Olympic Committee
ประเทศอินโดนีเซียในเอเชียนเกมส์ 2022
ประเทศอินโดนีเซียในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
Olympic Council of Malaysia
ประเทศมาเลเซียในเอเชียนเกมส์ 2022
ประเทศมาเลเซียในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
ฮอกกี้.
Nepal Olympic Committee
ประเทศเนปาลในเอเชียนเกมส์ 2022
ประเทศเนปาลในเอเชียนเกมส์ 2022 มีกำหนดจะแข่งขันในเอเชียนเกมส์ 2022 ที่เมืองหางโจว มณฑลเจ้อเจียง ประเทศจีน ตั้งแต่วันที่ 23 กันยายน พ.ศ. 2566 ถึง 8 ตุลาคม พ.ศ. 2566 อย่างไรก็ตาม เนื่องจากการระบาดของโรคติดเชื้อไวรัสโคโรนาสายพันธุ์ใหม่ (โควิด-19) ในประเทศจีน การแข่งขันจึงถูกเลื่อนออกไป
ยาโนช บาโลห์ (นักชีววิทยา)
รายชื่อผู้ชนะชาร์ตโชว์แชมเปียน (ค.ศ. 2022)
ชาร์ต"โชว์แชมเปียน" เป็นรายการชาร์ตเพลงทางโทรทัศน์ของเอ็มบีซีเอ็มในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
รายการโชว์แชมเปียนเริ่มเปิดเผยคะแนนเหมือนรายการเพลงอื่น ๆ ตั้งแต่วันที่ 14 กรกฎาคม 2021
ในปี 2022 มี 29 ซิงเกิลที่ได้อันดับที่หนึ่งในชาร์ต และ 23 ศิลปินได้รับถ้วยรางวัลอันดับหนึ่ง "Beatbox" โดยเอ็นซีทีดรีม ปัจจุบันมีคะแนนสูงสุดที่ 9,810 คะแนน ในการออกอากาศเมื่อวันที่ 8 มิถุนายน
ทาเดอุช ไรค์สไตน์
อัลแบรต์ เซนท์-จเยอร์จยี
อูจิ โนะ ชิโช วะ ชิปโปะ งะ ไน
ตำบลเมฮ์แรวอน
เมฮ์แรวอน  เป็นตำบลในอำเภอกลาง เทศมณฑลเนคอ จังหวัดมอแซนแดรอน ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 10,884 คนใน 2,681 ครัวเรือน
โม่เหยียน
ปราสาทเอดินบะระ
ปราสาทเอดินบะระ  เป็นปราสาทสำคัญทางประวัติศาสตร์ของเมืองเอดินบะระ ในสกอตแลนด์ ตั้งอยู่บนยอดเนินเขาคาสเซิลร็อค ซึ่งเป็นที่อยู่อาศัยของมนุษย์มาตั้งแต่สมัยยุคเหล็ก แต่ที่มาในช่วงแรกนั้นยังไม่ปรากฎหลักฐานที่ชัดเจน ในอดีตนั้นได้เคยมีปราสาทที่เป็นพระราชฐานในบริเวณเดียวกันนี้ตั้งแต่รัชสมัยของพระเจ้าเดวิดในสมัยศตวรรษที่ 12 และเป็นพระราชฐานเรื่อยมาจนถึงปีค.ศ. 1633
ตั้งแต่ศตวรรษที่ 15 เป็นต้นมา บทบาทของปราสาทในฐานะพระราชฐานนั้นได้เริ่มลดความสำคัญลง และในศตวรรษที่ 17 ได้กลายมาเป็นป้อมปราการทางทหารแทน โดยตัวปราสาทนั้นมีความสำคัญในฐานะมรดกสำคัญแห่งชาติสกอตแลนด์ และได้รับการยอมรับมากขึ้นตั้งแต่ต้นศตวรรษที่ 19 เรื่อยมาโดยมีโครงการบูรณะสำคัญหลายครั้งในรอบกว่า 150 ปีที่ผ่านมา
ผู้เล่นในฟุตซอลชิงแชมป์เอเชีย 2022
ด้านล่างนี้คือรายชื่อของผู้เล่นสำหรับทีมชาติแต่ละชาติที่เข้าร่วมการแข่งขันฟุตซอลชิงแชมป์เอเชีย 2022 รายการนี้จะจัดขึ้นที่ ประเทศคูเวต ระหว่างวันที่ 27 กันยายน ถึง 8 ตุลาคม ค.ศ. 2022 โดยสมาพันธ์ฟุตบอลเอเชีย การแข่งขันครั้งนี้เป็นการแข่งขันครั้งที่ 15 สำหรับทีมชาติประเภททีมชายของเอเชีย
คูเวต.
รายชื่อผู้เล่นรอบสุดท้ายได้ประกาศไว้เมื่อวันที่ 26 กันยายน.
หัวหน้าผู้ฝึกสอน:
อิรัก.
หัวหน้าผู้ฝึกสอน: Mohammad Nazemasharieh
รายชื่อผู้เล่นรอบสุดท้ายได้ประกาศไว้เมื่อวันที่ 23 กันยายน.
หัวหน้าผู้ฝึกสอน: Carlos Núñez
โอมาน.
หัวหน้าผู้ฝึกสอน: Younis Al-Fahdi
อุซเบกิสถาน.
รายชื่อผู้เล่นรอบสุดท้ายได้ประกาศไว้เมื่อวันที่ 22 กันยายน.
หัวหน้าผู้ฝึกสอน: Bakhodir Akhmedov
บาห์เรน.
หัวหน้าผู้ฝึกสอน: Lino Gomes
ทาจิกิสถาน.
หัวหน้าผู้ฝึกสอน: Pairav Vakhidov
เติร์กเมนิสถาน.
หัวหน้าผู้ฝึกสอน: Guwanç Kanaýew
หัวหน้าผู้ฝึกสอน: Vahid Shamsaei
เลบานอน.
หัวหน้าผู้ฝึกสอน: João Almeida
จีนไทเป.
หัวหน้าผู้ฝึกสอน: Adil Amarante
อินโดนีเซีย.
หัวหน้าผู้ฝึกสอน: Mohammad Hashemzadeh
หัวหน้าผู้ฝึกสอน: Kenichiro Kogure
เวียดนาม.
หัวหน้าผู้ฝึกสอน: Lee Sang-jin
หัวหน้าผู้ฝึกสอน: Andreu Plaza
คอยน์มาสเตอร์
คอยน์มาสเตอร์  เป็นวิดีโอเกมบนมือถือผู้เล่นเดี่ยวที่เล่นได้ฟรี สร้างโดยสตูดิโอ Moon Active สัญชาติอิสราเอล ตัวเกมมียอดดาวน์โหลดมากกว่า 100 ล้านครั้ง "คอยน์มาสเตอร์" เป็นเกมมือถือที่ทำรายได้สูงสุดในสหราชอาณาจักร (ตั้งแต่เดือนกุมภาพันธ์ พ.ศ. 2562) และเยอรมนี (ตั้งแต่เดือนมิถุนายน พ.ศ. 2562) รูปแบบในการเล่นของเกมนี้ก็คือการชนะเพื่อเอาเหรียญไปอัพเกรดไอเทมต่าง ๆ และสร้างหมู่บ้านของตัวเอง
คอยมาสเตอร์
พระราชบัญญัติสกอตแลนด์ ค.ศ. 1998
พระราชบัญญัติสกอตแลนด์ ค.ศ. 1998 (หมวดที่ 46) เป็นพระราชบัญญัติแห่งรัฐสภาสหราชอาณาจักรเพื่อจัดตั้งรัฐสภาสกอตที่มีการกระจายอำนาจและมีอำนาจเปลี่ยนแปลงภาษี และเพื่อจัดตั้งรัฐบาลสกอต (ขณะนั้นเรียก คณะบริหารสกอต) ถือเป็นกฎหมายรัฐธรรมนูญที่สำคัญที่สุดฉบับหนึ่งซึ่งรัฐสภาสหราชอาณาจักรอนุมัติขึ้นในระหว่างเวลาตั้งแต่มีการอนุมัติพระราชบัญญัติประชาคมยุโรปใน ค.ศ. 1972 ไปจนถึงการอนุมัติพระราชบัญญัติสหภาพยุโรป (การถอนตัว) ใน ค.ศ. 2018 และยังเป็นกฎหมายฉบับสำคัญที่สุดที่มีผลกระทบต่อสกอตแลนด์นับตั้งแต่มีพระราชบัญญัติสหภาพ ค.ศ. 1707 ซึ่งใช้ลงสัตยาบันต่อสนธิสัญญาสหภาพ และนำไปสู่การยุบรัฐสภาแห่งสกอตแลนด์ในที่สุด
เอฟเอคัพ ฤดูกาล 2022–23
เอฟเอคัพ ฤดูกาล 2022–23 (หรือที่เรียกว่า เอฟเอแชลเลนจ์คัพ) เป็นปรากฏการณ์ที่เกิดขึ้นครั้งที่ 142 ของ เอฟเอคัพ ถ้วยหลักของการแข่งขันฟุตบอลในประเทศอังกฤษและการแข่งขันถ้วยน็อคเอาท์เก่าแก่ที่สุดในโลก. รายการนี้ได้รับการสนับสนุนจาก เอมิเรตส์, และเป็นที่รู้จักในชื่อของ เอมิเรตส์ เอฟเอ คัพ สำหรับวัตถุประสงค์ในการเป็นผู้สนับสนุน. ทีมที่ชนะเลิศจะได้สิทธิ์แข่งขันสำหรับ ยูฟ่ายูโรปาลีก ฤดูกาล 2023–24 รอบแบ่งกลุ่ม.
เอฟเอคัพ เป็นการแข่งขันน็อคเอาต์กับ 124 ทีม ที่จะมีส่วนร่วมในการเข้าถึงรอบชิงชนะเลิศที่เวมบลีย์ในเดือนมิถุนายน ค.ศ. 2023. การแข่งขันประกอบไปด้วย 92 ทีมที่มาจากระบบฟุตบอลลีก. (20 ทีมจาก พรีเมียร์ลีก และ 72 ทีมในทั้งหมดจาก อีเอฟแอลแชมเปียนชิป, อีเอฟแอลลีกวัน และ อีเอฟแอลลีกทู) บวกกับ 32 ทีมที่รอดชีวิตจาก 640 ทีมจาก ระบบเนชันแนลลีก (ทั้งหมดแต่สิบเอ็ดสโมสรจาก ระดับ 5–9 และสิบเอ็ดตัวแทนจากระดับ 10 ของ ระบบฟุตบอลลีกอังกฤษ) นั้นเริ่มต้นการแข่งขันใน รอบคัดเลือก.
ที่มา: เอฟเอ คัพ
เมื่อวันที่ 6 สิงหาคม ค.ศ. 2022, นิวพอร์ต (ไอโอดับบลิว) วัยรุ่น, ฟินน์ สมิท, กลายเป็นผู้ทำประตูที่มีอายุน้อยที่สุดในเอฟเอคัพภายในหนึ่งวันหลังจากวันเกิดปีที่ 16 ของเขา.
รอบแรกจะได้เห็น 32 ทีมชนะเลิศที่มาจากการแข่งขันรอบคัดเลือกรอบที่สี่จะได้เข้าร่วมกับ 48 สโมสรที่มาจาก ลีกวัน และ ลีกทู. การจับสลากสำหรับรอบแรกจะจัดขึ้นในวันที่ 17 ตุลาคม ค.ศ. 2022 โดย ดิออน ดับลิน และ แอลัน สมิท.
การจับสลากสำหรับรอบสองได้จัดขึ้นเมื่อวันที่ 7 พฤศจิกายน ค.ศ. 2022 ทำการจับสลากโดย เจอร์เมน เบ็คฟอร์ด และ มิคกีย์ โทมัส, ประกอบไปด้วย 40 ผู้ชนะจากรอบที่ผ่านมา. รอบนี้มีหนึ่งทีมจากระดับที่เจ็ด, อัลเวเชิร์ช ที่เอาชนะสโมสรจาก อีเอฟแอลลีกวัน เชลต์นัมทาวน์ ในรอบแรก.
การจับสลากสำหรับรอบสามได้จัดขึ้นเมื่อวันที่ 28 พฤศจิกายน ค.ศ. 2022, ประกอบไปด้วยผู้ชนะ 20 สโมสรจากรอบที่แล้ว, สมาชิกทั้งหมด 20 สโมสรของ พรีเมียร์ลีก และ 24 สโมสร อีเอฟแอลแชมเปียนชิป. รอบนี้มีสามทีมที่มาจากระดับที่ห้า, ซึ่งเป็นทีมที่มีอันดับต่ำที่สุดที่เหลืออยู่ในการแข่งขัน: เชสเตอร์ฟีลด์, บอร์แฮมวุด และ เร็กซ์แฮม.
แลร์รี แซงเจอร์
มหาวิทยาลัยนอร์ทเทิร์นอิลลินอย
โบ ไบเดน
จอร์จ คอนเซเมิส
การผนวกภาคใต้และภาคตะวันออกของยูเครนเข้ากับรัสเซีย
วันที่ 30 กันยายน 2565 รัฐบาลรัสเซียลงนามสนธิสัญญารับเข้าเป็นสมาชิก (accession treaty) กับข้าราชการที่รัสเซียแต่งตั้ง เป็นการผนวกแคว้น 4 แคว้นของยูเครนซึ่งรัสเซียยึดครองได้บางส่วน ประกอบด้วยแคว้นดอแนตสก์ แคร์ซอน ลูฮันสก์ และซาปอริฌเฌีย เป็นส่วนหนึ่งของรัสเซีย โดยพื้นที่ 4 แคว้นนี้คิดเป็นประมาณ 15% ของดินแดนยูเครนทั้งหมด ทั้งนี้แคว้นทั้งสี่ยังคงมีการสู้รบ และประชากรส่วนใหญ่หนีออกจากพื้นที่ตั้งแต่รัสเซียเริ่มรุกรานยูเครนในปี 2565 มีพิธีผนวกดินแดนอย่างเป็นทางการในกรุงมอสโกโดยมีหัวหน้าจากทั้ง 4 แคว้นกับวลาดีมีร์ ปูติน ประธานาธิบดีรัสเซีย เข้าร่วม ขณะที่ยูเครน สหภาพยุโรป และสหประชาชาติล้วนแถลงว่าพิธีการผนวกดินแดนนี้ไม่มีคุณค่าทางกฎหมาย การผนวกดินแดนดังกล่าวเป็นการสร้างสะพานบกระหว่างแผ่นดินใหญ่รัสเซียกับไครเมียซึ่งรัสเซียผนวกไปตั้งแต่ปี 2557 นอกจากนี้เหตุดังกล่าวยังนับว่าเป็นการผนวกดินแดนใหญ่สุดของยุโรปนับตั้งแต่สงครามโลกครั้งที่สอง
การผนวกดินแดนดังกล่าวเกิดขึ้นหลังมีการจัดการลงประชามติโดยทางการที่รัสเซียหนุนหลังในแคว้น 4 แคว้นนี้ ซึ่งถูกสหประชาชาติประณาม ประชาคมนานาชาติไม่รับรองการผนวกดินแดนนี้ ไม่กี่ชั่วโมงหลังมีการประกาศ วอลอดือมือร์ แซแลนสกึย ประธานาธิบดียูเครน ประกาศว่ายูเครนจะเริ่มกระบวนการขอเข้าร่วมเนโทโดยใช้ช่องทางเร่งด่วน
จึงเชียง
ท่านผู้หญิงเชียง มีนามเดิมว่า เชียง หรือ จึงเชียง เป็นท่านผู้หญิงพิษณุโลกในฐานะเอกภริยาของเจ้าพระยาพิษณุโลก (เรือง) และเป็นสตรีในประวัติศาสตร์กรุงศรีอยุธยาที่มีบทบาทในการต่อต้านการเข้ายึดเมืองพระพิษณุโลกของเจ้าฟ้าจีดในช่วงสงครามการเสียกรุงศรีอยุธยาครั้งที่สอง
ในพงศาวดารไทย กล่าวว่า ท่านผู้หญิงเชียง เป็นภรรยาของเจ้าพระยาพิษณุโลก (เรือง) เป็นสตรีเชื้อสายจีนตระกูลจึงไม่ปรากฎนามบิดามารดา มีนิวาสสถานเดิมในกำแพงเมืองกรุงศรีอยุธยาตั้งแต่รัชกาลสมเด็จพระเจ้าอยู่หัวบรมโกศ
การต่อต้านการยึดเมืองพิษณุโลกของเจ้าฟ้าจีด.
ขณะที่เจ้าพระยาพิษณุโลก (เรือง) กำลังติดศึกรบกับพม่าที่เมืองสุโขทัยอยู่นั้น ที่เมืองพระพิษณุโลกเหลือเพียงขุนนางเพียงบางส่วน กรมขุนสุรินทรสงคราม (เจ้าฟ้าจีด) เสด็จลี้ภัยจากกรุงศรีอยุธยามายังเมืองพิษณุโลกแล้วขึ้นนั่งเมืองเป็นเจ้าเมืองเสียเอง
ท่านผู้หญิงเชียงจึงแอบหนีลงเรือล่องขึ้นไปเมืองสุโขทัยเพื่อบอกความแก่เจ้าพระยาพิษณุโลก (เรือง) เป็นเหตุให้ต้องเลิกทัพกลางคัน ทำให้ทัพพม่าถือโอกาสเคลื่อนทัพล่วงเลยไปยังกรุงศรีอยุธยา "พระราชพงศาวดาร ฉบับพระราชหัตถเลขา" กล่าวว่า
"ขณะนั้นจึงเชียงภรรยาเจ้าพระยาพิษณุโลก หนีลงเรือน้อยกับพรรคพวกบ่าวไพร่ขึ้นไป ณ เมืองสุโขทัย แจ้งความแก่เจ้าพระยาพิษณุโลกๆ ก็โกรธ จึงเลิกทัพลงมาชุมพลอยู่ ณ หลังเมืองพิจิตร แล้วยกขึ้นไปตั้งค่าย ณ ท้ายเมืองพิษณุโลก ได้รับกับพวกเจ้าฟ้าจีดหลายเพลา เจ้าฟ้าจีดจึงแตกหนีออกจากเมือง"
ดัลลัส แมฟเวอริกส์
ซานแอนโตนิโอ สเปอรส์
โดมิโน่ส์ พิซซ่า
โดมิโน พิซซ่า  หรือประกอบธุรกิจในขื่อ โดมิโนส์  เป็นร้านพิซซ่าข้ามชาติสัญชาติอเมริกันที่มีสาขาอยู่โลก ก่อตั้งขึ้นในปี ค.ศ. 1960 นำโดย ริชาร์ด อัลลิสัน ประธานบริหารเจเนอร์รัลเดลาแวร์คอเปอร์เรชั่นลอว์ แลพมีสำนักงานใหญ่อยู่ที่โดมิโนฟาร์มออฟฟิศพาร์ค ที่แอนน์อาร์เบอร์, มิชิแกน ในปี 2018 โดมิโนส์ มีร้านค้าประมาณ 15,000 แห่ง โดยมี 5,649 แห่งในสหรัฐอเมริกา 1,500 ในอินเดีย และ 1,249 แห่งในสหราชอาณาจักร โดมิโนส์ มีร้านค้าในกว่า 83 ประเทศ และ 5,701 เมืองทั่วโลก
คริสต์ทศวรรษ 1960–2010.
ในปี ค.ศ. 1960, ทอม มอนาแกรน และ เจมส์ พี่ชายของเขา ได้เข้าซื้อกิจการร้านพิซซ่าขนาดเล็ก "โดมินิคส์" ที่มีที่ตั้งอยู่ที่ 507 ถนนคอร์ส (ปัจจุบันคือ 301 ถนนเวสต์คอร์ส) ในอิปซิแลนติ รัฐมิชิแกน เป็นเจ้าของโดย โดมินิค เกวาร์ธิ ใกล้ มหาวิทยาลัยอีสเทิร์นมิชิแกน ข้อตกลงนี้ค้ำประกันโดยเงินดาวน์ 500 ดอลลาร์ จากนั้นพี่น้องก็ยืมเงิน 900 ดอลลาร์มาชำระซื้อร้าน สองพี่น้องวางแผนที่จะวางแผนแบ่งชั่วโมงงานเท่า ๆ กัน แต่เจมส์ไม่ต้องการที่จะเลิกทำงานประจำของเขาคือบุรุษไปรษณีย์ เพื่อให้ทันกับความต้องการของธุรกิจใหม่ ภายในแปดเดือน เจมส์ขายธุรกิจครึ่งหนึ่งของเขาให้กับทอมเพื่อไปซื้อ ฟ็อลคส์วาเกิน บีเทิล เพื่อใช้ส่งพิซซ่า
ในปี ค.ศ. 1965 ทอม มอนาแกรน ได้ซื้อร้านพิซซ่าสองร้าน ตอนนี้เขามีทั้งหมดสามแห่งในเขตเดียวกัน และเขาต้องการให้ร้านทั้งหมดใข้ชื่อร้านเดียวกัน แต่เจ้าของเดิมห้ามไม่ให้ใช้ชื่อ โดมินิคส์ วันหนึ่ง จิม เคนเนดี พนักงานที่เพิ่งกลัมาที่ร้านหลังส่งพิซซ่เสร็จ า ได้แนะนำชื่อ "โดมิโน่ส์" มอนาแกรน ก็รู้สึกชื่นชอบความคิดนี้ขึ้นโดยทันที แล้วจึงเปลี่ยนชื่อธุรกิจของเขาอย่างเป็นทางการเป็น "โดมิโน่ส์ พิซซ่า" ในปีเดียวกันนี้
แต่เดิมโลโก้ของร้านทั้งสามจะมีจุดสามจุด ซึ่ง มอนาแกรน ได้วางแผนที่จะเพิ่มจุดใหม่ไปเรื่อย ๆ ตามจำนวนร้านที่เปิดใหม่ แต่ความคิดนี้ได้จางหายไปอย่างรวดเร็ว เนื่องจาก โดมิโน่ส์ เติบโตอย่างรวดเร็ว โดมิโน่ส์ ได้ขายแฟรนไชส์ของร้านและเปิดสาขาแรกในปี ค.ศ. 1967 ในอีก 11 ปีถัดมา โดมิโน่ส์ ได้ขยายสาขาจนครบสองร้อยแห่ง
ในปี 1975 โดมิโน่ส์ ถูกฟ้องร้องโดย แอมสตาร์ คอร์ปอเรชั่น ผู้ผลิต น้ำตาลตราโดมิโน่ กล่าวหาว่าละเมิดลิขสิทธิ์เครื่องหมายการค้า และแข่งขันทางธุรกิจอย่างไม่เป็นธรรม ในวันที่ 2 พฤษภาคม ค.ศ. 1980, the ศาลอุทธรณ์ภาคห้า ในนิวออร์ลีนส์ ได้ตัดสินให้ โดมิโน่ส์ พิซซ่า ไม่มีความผิด
ในปี ค.ศ. 1998 หลังจาก 38 ปีของการเป็นเจ้าของโดย ทอม มอนาแกรน ได้ปรดกาศการเกษียณตัวเองของเขา และขายหุ้นร้อยละ 93 ให้กับเบนแคปปิตอล ด้วยราคาประมาณ 1 พันล้านดอลลาร์สหรัฐ และเลิกยุ่งเกี่ยวกับการดำเนินงานในแต่ละวันของบริษัท หนึ่งปีหลังจากนั้น บริษัทได้ตั้ง เดฟ แบรนดอน เป็นประธานบริหารของบริษัท
การขยายสาขาในต่างประเทศ.
เมื่อวันที่ 12 พฤษภาคม ค.ศ. 1983 โดมิโน่ส์ ได้เปิดร้านสาขาต่างประเทศแห่งแรกในวินนิเพก รัฐแมนิโทบา ประเทศแคนาดา ในปีเดียวกัน ที่โดมิโน่ส์เปิดสาขาที่หนึ่งพันซึ่งเป็นสาขาแรกในแวนคูเวอร์ วอชิงตัน ดี.ซี ในปี ค.ศ. 1985 โดมิโน่ส์ เปิดสาขาแรกในสหราชอาณาจักร ในลูตัน นอกจากนี้ใน ค.ศ. 1985 โดมิโน่ส์ เปิดสาขาแรกในเอเชีย ที่โตเกียว ประเทศญี่ปุ่น ในปี ค.ศ. 1993 พวกเขากลายเป็นแฟรนไชส์สัญชาติอเมริกันแห่งที่สองที่เปิดสาขาในสาธารณรัฐโดมินิกัน และเป็นแห่งแรกที่เปิดในเฮติ ภายใต้การดูแลของลุยส์ เด เฆซุส โรดริเกรซ ในปี ค.ศ. 1995 โดมิโน่ส์ ได้ขยายสาขาไปถึง 1,000 แห่งในต่างประเทศ ในปี 1995 โดมิโน่ส์ ได้เข้าสู่ประเทศจีนผ่าน พิซซ่าเวสต์ฟาสต์ฟู้ดกรุ๊ป ซึ่งเป็นเจ้าของสิทธิ์ในการดำเนินงานโดมิโน่ส์ ใน 11 ประเทศในเอเชียตะวันออกเฉียงใต้ ร้านในจีนแผ่นดินใหญ่แห่งแรกตั้งอยู่ในเซินเจิ้น เขตเศรษฐกิจพิเศษ 4 และเปิดสาจาแรกในปักกิ่ง ในเดือนพฤษภาคม 1997 ที่เขตไห่เตี้ยน ในปีเดียวกันนี้ โดมิโน่ส์ ได้ขยายสาขาไปถึง 1,000 แห่งในต่างประเทศ โดยเปิด 7 สาขาในวันเดียวทั่วทั้ง 5 ทวีป ในปี ค.ศ. 2014 บริษัทได้เติบโตขึ้นเป็น 6,000 แห่งในต่างประเทศ และกำลังวางแผนที่จะขยายไปสู่ประเทศอิตาลี ซึ่งเป็นแหล่งกำเนิดของพิซซ่า แพทริก ดอยเล ซีอีโอของบริษัทกล่าวในเดือนพฤษภาคม ว่าบริษัทจะเน้นที่รูปแบบการส่งพิซซ่าในอิตาลี ซึ่งได้ประสบความสำเร็จในวันที่ 5 ตุลาคม ค.ศ. 2015 ในการเปิดสาขาแรกที่มิลาน
ในเดือนกุมภาพันธ์ ค.ศ. 2016 โดมิโน่ส์ เปิดสาขาที่ 1,000 ในประเทศอินเดีย ซึ่ง อินเดีย เป็นประเทศนอกสหรัฐมีสาขาของโดมิโน่ส์มากที่สุดในโลก
โดมิโน่ส์ เป็นตราสินค้าพิซซ่าจากสหรัฐที่เข้ามาเปิดตลาดในประเทศไทย ในปี พ.ศ. 2537 ต่อจากพิซซ่าฮัทที่เข้ามาบุกเบิกตลาดตั้งแต่สิบปีก่อน ภายใต้การบริหารของ มอนเทอเรย์ พิซซ่า บริษัทในเครือมอนเทอเรย์กรุ๊ป ที่มีธุรกิจหลักด้านอสังหาริมทรัพย์ โดยซื้อสิทธิทางการตลาดจากโดมิโน่ส์ในไต้หวัน ซึ่งเป็นผู้ครองสิทธิทางการตลาดในเอเชีย โดยมีกลยุทธ์การขายแบบจัดส่งถึงที่ แต่ธุรกิจได้ประสบกับวิกฤตการณ์การเงินในเอเชียจนต้องปิดธุรกิจลงในปี พ.ศ. 2542 ก่อนที่ โดมิโน่ส์ กลับมาเปิดสาขาในประเทศไทยอีกครั้ง ในวันที่ 25 ธันวาคม พ.ศ. 2555 ที่โรงแรมฮอลลิเดย์อินน์ สุขุมวิท 22 เขตคลองเตย กรุงเทพมหานคร ภายใต้การบริหารของปรมินทร์ ศรีชวาลา ในนามบริษัท โดมิโน่ส์ (ประเทศไทย) จำกัด โดยยังคงชูจุดเด่นในการขายแบบจัดส่งถึงที่ ก่อนที่ ในปี พ.ศ. 2563 บริษัท วาว แฟคเตอร์ จำกัด (มหาชน) ในนามบริษัทย่อยคือบริษัท โดมิโน่ เอเชีย แปซิฟิค จำกัด ได้เข้าซื้อกิจการของโดมิโน่ส์โดยเป็นเงิน 430 ล้านบาทแทนรายเดิม ซึ่งในเดือนสิงหาคม พ.ศ. 2565 โดมิโน่ส์มีสาขาในประเทศแล้ว 43 สาขา โดย 42 สาขาอยู่ในจังหวัดปทุมธานี นนทบุรี และกรุงเทพมหานคร และอีก 1 สาขาอยู่ที่เมืองพัทยา
ในปี ค.ศ. 2004 หลังจาก 44 ปีในฐานะบริษัทเอกชน โดมิโน่ส์ ได้เริ่มซื้อขายหุ้นสามัญในตลาดหลักทรัพย์นิวยอร์กภายใต้สัญลักษณ์ "DPZ" นิตยสารการค้าอุตสาหกรรม "พิซซ่าทูเดย์" ยกให้โดมิโน่ส์เป็น "เครือแห่งปี" ในปี ค.ศ. 2004 2010 และ 2011 ในเดือนมกราคม ค.ศ. 2006 โดมิโน่ส์ ได้เฉลิมฉลองการเปิดสาขาที่ 5,000 ในสหรัฐ และสาขาที่ 3,000 ในต่างประเทศ ในปานามาซิตี ประเทศปานามา ทำให้มีสาขารวม 8,000 สาขาทั่วโลก ในเดือนสิงหาคม ค.ศ. 2006 โดมิโน่ส์ สาขาในเมืองทัลลักต์ เทศมณฑลเซาท์ดับลิน ประเทศไอร์แลนด์ กลายเป็นร้านแรกในประวัติศาสตร์ของโดมิโน่ส์ที่มีรายได้ 3 ล้านเหรียญสหรัฐ (2.35 ล้านยูโร) ต่อปี ในเดือนกันยายน ค.ศ. 2006 โดมิโน่ส์พิซซ่ามี 8,200+ สาขาทั่วโลก และมีรายได้รวม 1.4 พันล้านดอลลาร์สหรัฐ
ในเดือนสิงหาคม ค.ศ. 2012 โดมิโน่ส์พิซซ่า ได้เปลี่ยนชื่อโดยตัดคำว่าพิซซ่าออกเหลืองเพียง โดมิโน่ส์ เพราะบริษัทต้องการขยายตัวเลือกเมนูมากกว่าที่จะพึ่งพาพิซซ่าแบบดั้งเดิม รวมถึงยังเผยแพร่โลโก้ใหม่ที่ลบสี่เหลี่ยมสีน้ำเงินและข้อความใต้โลโก้ออก และเปลี่ยนสี่เหลี่ยมสีแดงด้านซ้ายให้เป็นสีน้ำเงินโดยยังคงมีจุดสองจุด ส่วนสี่เหลี่ยมด้านขวายังคงลักษณะสีแดงมีจุดหนึ่งจุดเหมือนเดิม
เจ้า หย่งซิน
Suruga Bay
เจน นาทภูมิ
รายชื่อแม่น้ำของประเทศรัสเซีย
การผนวกแคว้นดอแนตสก์ แคร์ซอน ลูฮันสก์และซาปอริฌเฌียของรัสเซีย
วัดสมอราย (อำเภอเมืองนครราชสีมา)
วัดสมอราย สร้างขึ้นเมื่อ พ.ศ. 2299 เป็นวัดราษฎร์ สังกัดมหานิกาย ตั้งอยู่เลขที่ 432 ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา
การสร้างวัดสันนิษฐานจากภูมิทัศน์บริเวณรอบวัด ในสมัยนั้นมีต้นสมอเกิดขึ้นเรียงรายมากมาย ชาวบ้านจึงถือเอาเหตุนี้มาตั้งชื่อวัดสืบมา
ต่อมาเมื่อปี พ.ศ. 2502 จึงได้รับพระราชทานวิสุงคามสีมา
บอสเนียและเฮอร์เซโกวีนา (แก้ความกำกวม)
บอสเนียและเฮอร์เซโกวีนา อาจหมายถึง
วัดราชสีมา
วัดราชสีมา หรือ วัดราชสีมาราม สร้างขึ้นเมื่อ พ.ศ. 2480 เดิมชื่อว่า วัดมะค่าโบสถ์ เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา
ต่อมาปี พ.ศ. 2533 พระศรีธรรมาภรณ์ ได้เปลี่ยนชื่อวัดเป็น วัดราชสีมาราม เนื่องจากเป็นวัดหน้าเมืองโคราช เป็นเส้นทางสู่ตัวเมืองนครราชสีมา และภาคอีสาน
ต่อมาเมื่อวันที่ 13 มกราคม พ.ศ. 2538 จึงได้รับพระราชทานวิสุงคามสีมา
ไทยลีก 3 ฤดูกาล 2565–66 – โซนกรุงเทพและปริมณฑล